Document ID: 32008D0896

ODLOČBA KOMISIJE
z dne 20. novembra 2008
o smernicah za sisteme nadziranja zdravja živali na podlagi tveganja iz Direktive Sveta 2006/88/ES
(notificirano pod dokumentarno številko C(2008) 6787)
(Besedilo velja za EGP)
(2008/896/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 10(4) Direktive,
ob upoštevanju naslednjega:
(1)
Direktiva 2006/88/ES določa najmanjše nadzorne ukrepe, ki veljajo v primeru suma ali pojava izbruha določenih bolezni vodnih živali. Poleg tega so v delu II Priloge IV k navedeni direktivi navedene nekatere eksotične in neeksotične bolezni.
(2)
Člen 10(1) Direktive 2006/88/ES določa, da države članice zagotovijo, da se sistem nadziranja zdravja živali na podlagi tveganja uporablja v vseh ribogojnicah in na vseh območjih gojenja mehkužcev, kot je primerno glede na vrsto proizvodnje. Takšni sistemi upoštevajo smernice, ki se pripravijo v skladu s postopkom iz člena 10(4) navedene direktive.
(3)
V skladu z Direktivo 2006/88/ES je cilj sistemov nadziranja zdravja živali na podlagi tveganja odkrivanje kakršnega koli povečanega pogina v vseh ribogojnicah in na vseh območjih gojenja mehkužcev, kot je primerno glede na vrsto proizvodnje, in tudi odkrivanje bolezni, naštetih v delu II Priloge IV k navedeni direktivi, v ribogojnicah in na območjih gojenja mehkužcev, kjer obstajajo živalske vrste, dovzetne za navedene bolezni. Poleg tega je v skladu z delom B Priloge III k Direktivi 2006/88/ES namen inšpekcijskih pregledov, izvedenih kot del takšnih sistemov, tudi svetovanje nosilcem dejavnosti ribogojne proizvodnje glede vprašanj v zvezi z zdravjem vodnih živali in po potrebi sprejetje potrebnih veterinarskih ukrepov.
(4)
Zaradi raznolikosti ribogojne industrije v Skupnosti je treba sisteme nadziranja zdravja živali na podlagi tveganja prilagoditi strukturi navedene industrije in zdravstvenemu stanju živali v vsaki državi članici. Smernice, ki jih morajo države članice upoštevati za namen takšnih sistemov, je treba zato omejiti na splošna navodila.
(5)
Zato je primerno oblikovati smernice, ki se upoštevajo pri sistemih nadziranja zdravja živali na podlagi tveganja v tej odločbi.
(6)
Ukrepi, določeni v tej odločbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Smernice za sisteme nadziranja zdravja živali na podlagi tveganja, iz člena 10(1) Direktive 2006/88/ES, so navedene v Prilogi k tej odločbi.
Člen 2
Ta odločba je naslovljena na države članice.
V Bruslju, 20. novembra 2008

Labels: 3
17